বিরাট কোহলি আর অনুষ্কা শর্মার চার বছরের ভালবাসা পূর্ণতা পেয়েছে। চলতি মাসের ১১ তারিখ মহা ধুমধাম করে বিয়ে হয়েছে কোহলি আর অনুষ্কার। 
দিল্লিতে রিসেপশন হয়েছে। প্রধানমন্ত্রী নরেন্দ্র মোদী উপস্থিত হয়েছিলেন তারকার মেলায়। মুম্বইয়ে আরও একটি রিসেপশনের আয়োজন করবেন কোহলি। এহেন কোহলি সম্পর্কে পত্রপত্রিকায় প্রায় নিত্যিদিনই নতুন নতুন খবর প্রকাশিত হচ্ছে। ‘দৈনিক ভাস্কর’-এ প্রকাশিত খবর অনুযায়ী, প্রথমবার কোহলি পাঁচ মিনিটের জন্য ডেটিং করেছিলেন একটি মেয়ের সঙ্গে। সেই মেয়েটি অবশ্য অখ্যাত, অনামী। 

এই বিষয়ে অন্যান্য খবর

বিরাটের ‘বউভাত’-এ নজর কাড়লেন প্রধানমন্ত্রী! কী উপহার নবদম্পতিকে, রইল ভিডিও
মেগা রিসেপশন জমিয়ে দিল অনুষ্কা ও বিরাটের প্রাণখোলা নাচ, দেখুন ভিডিও


তখনও অবশ্য কোহলির জীবনে আসেননি অনুষ্কা। ভারত অধিনায়কও তখন তারকা হননি। এক আইপিএল চলাকালীন কোহলি তাঁর প্রথম ডেটিং নিয়ে মজাদার কাহিনি শুনিয়েছিলেন সাংবাদিককে। সাক্ষাৎকারেই কোহলি সংশ্লিষ্ট সাংবাদিককে বলেছিলেন, ‘‘মাত্র পাঁচ মিনিট ডেটিং করেছিলাম একটি মেয়ের সঙ্গে।’’  সেই মেয়েটির সঙ্গে মাত্র পাঁচ মিনিট কথাবার্তা বলেই পালিয়ে গিয়েছিলেন ভারত অধিনায়ক। 
কিন্তু কেন পালিয়ে গিয়েছিলেন কোহলি? 
সেই রহস্যও ফাঁস করেছিলেন কোহলি। যে মেয়েটির সঙ্গে প্রথম বার ডেটিং করতে গিয়েছিলেন কোহলি, সেই মেয়েটি সুন্দরী ছিলেন না। রূপে কোহলিকে ভোলাতে পারেননি মেয়েটি। তাই প্রথম দর্শনেই কোহলি নিজের জীবন থেকে ‘আউট’ করে দিয়েছিলেন সেই মেয়েটিকে। সেই ডেটিং প্রসঙ্গে বলতে গিয়ে প্রায় হেসেই ফেলেছিলেন কোহলি। 
সেই সব ঘটনা এখন অতীত হয়ে গেলেও খবর প্রকাশে কোনও বাধা নেই! সর্বভারতীয় স্তরের বিভিন্ন সংবাদমাধ্যমে কোহলির জীবন নিয়ে প্রতিদিনই নিয়ম করে প্রকাশিত হচ্ছে মুখরোচক সব খবর।